**Prilog 5**

**04005 MINISTARSTVO UNUTARNJIH POSLOVA**

**OBRAZLOŽENJE OPĆEG DIJELA FINANCIJSKOG PLANA ZA 2024. I PROJEKCIJE ZA 2025. I 2026. GODINU**

**PRIHODI I PRIMICI**

Ukupni prihodi u 2024.godini planirani su u iznosu od 1.176,1 milijuna eura, dok su za 2025. godini projicirani u iznosu od 1.256,0 milijuna eura te u 2026. godini 1.190,3 milijuna eura.

***Pomoći iz inozemstva (darovnice) i od subjekata unutar općeg proračuna***

Prihodi od pomoći najvećim dijelom odnose se na prihode vezane uz projekte financirane iz EU proračuna, završava se povlačenje ugovorenih sredstava iz tekućeg Višegodišnjeg financijskog okvira 2014.-2020., te je predviđeno novo financiranje iz sredstava Višegodišnjeg financijskog okvira 2021.-2027., kao i sredstva iz instrumenata EU nove generacije odnosno Mehanizma za oporavak i otpornost.

Prihodi na izvoru 56 Fondovi EU planirani su u 2024. godini u iznosu od 20,0 milijuna eura, u 2025. godini 50,4 milijun eura te u 2026. godini 35,1 milijuna eura, a odnose se na povlačenje sredstava iz novog Programa konkurentnost i kohezija 2021.-2027. u dijelu razminiranja kao i za opremanje sustava civilne zaštite za otklanjanje posljedica katastrofa.

Prihodi na izvoru 57 Ostali programi EU planirani su u 2024. godini u iznosu od 60,0 milijuna eura, u 2025. godini 107,4 milijun eura te u 2026. godini 58,6 milijuna eura, a odnose se na sredstva iz Fonda za unutarnju sigurnost – Višegodišnji okvir 2014.-2020. (Fond za azil, migracije i integraciju, Instrument za policijsku suradnju, sprečavanje i suzbijanje kriminala i upravljanje krizama te Instrument za granice i vize) te novi višegodišnji okvir 2021.-2027. (Fond za azil, migracije i integraciju, Fond za unutarnju sigurnost, Instrument za financijsku potporu u području upravljanja granicama i vizne politike te Tehnička pomoć).

Prihodi na izvoru 58 Instrumenti EU nove generacije planirani su u 2024. godini u iznosu od 1,7 milijuna eura i u 2025. godini 0,9 milijuna eura.

Sukladno navedenom, ukupno planirani prihodi od pomoći u 2024. godini iznose 82,3 milijuna eura, u 2025.g. 160,5 milijun eura te u 2026. godini 95,3 milijuna eura, a sve u skladu s očekivanom realizacijom ugovorenih projekata.

***Prihodi od upravnih i administrativnih pristojbi, pristojbi po posebnim propisima i naknadama***

Prihodi po osnovi ostalih prihoda za posebne namjene planirani su na izvoru 43 te iznose 44,0 milijuna eura za svaku proračunsku godinu.

Navedeni prihodi su najvećim dijelom sredstva koja se ostvaruju uplatom fizičkih i pravnih osoba za izdane zaštićene isprave i službene obrasce iz Popisa zaštićenih službenih obrazaca i ostalih službenih obrazaca, a koji se izdaju sukladno propisima iz nadležnosti Ministarstva unutarnjih poslova te su namjenski prihodi koji se koriste za podmirivanje rashoda za izradu i dostavu navedenih isprava. Dio prihoda ostvaruje se temeljem Sporazuma o sufinanciranju Nacionalnog programa sigurnosti cestovnog prometa, a koji služi za nabavu roba i usluga vezano uz sigurnost cestovnog prometa. U ovoj skupini su i prihodi od Naknada za korištenje općekorisnih funkcija šuma koji se koriste u svrhu razminiranja kao i Prihodi ostvareni po osnovi rutnih i terminalnih naknada (projekt Eurocontrol).

***Prihodi od prodaje proizvoda i robe te pruženih usluga i prihoda od donacija***

Prihode od prodaje roba i usluga (izvor 31 Vlastiti prihodi) te prihodi od donacija (izvor 61 Donacije) za 2024. godinu planirani su u iznosu od 1,4 milijuna eura te u projekcijama za 2025. i 2026. godinu iznose 1,7 milijuna eura.

Uglavnom se ova skupina prihoda odnosi na vlastite prihode koji se odnose na prihode od restorana, kantina i bifea te na prihode od ljetovanja u smještajnim objektima Ministarstva.

***Prihodi iz proračuna***

Prihodi iz proračuna planirani su iz dva izvora:

Opći prihodi i primici – izvor 11, planirani su u iznosu od 1.008,5 milijuna eura za 2024. godinu, 1.012,2 milijuna eura za 2025. godinu i 1.030,2 milijuna eura za 2026. godinu. Isti se odnose na redovno poslovanje i funkcioniranje Ministarstva unutarnjih poslova

Sredstava učešća za pomoći – izvor 12, planirani su u iznosu od 39,7 milijuna eura u 2024.godini, 37,7 milijuna eura u 2025. godini i 19,1 milijuna eura u 2026. godini. Isti se odnose na nacionalni doprinos za provođenje projekata i aktivnosti iz EU fondova.

Sukladno navedenom, ukupno planirani prihodi iz proračuna iznose 1.048,1 milijuna eura za 2024. godinu, 1.049,8 milijuna eura za 2025. godinu i 1.049,3 milijuna eura za 2026. godinu.

**RASHODI I IZDACI**

Ukupni rashodi Ministarstva unutarnjih poslova planirani su u iznosu od 1.179,6 milijuna eura, u 2024. godini, 1.256,4 milijuna eura u 2025. godini i 1.190,4 milijuna eura u 2026. godini. U nastavku je dan pregled ukupnih rashoda (uključeni svi izvori financiranja) po skupini rashoda.



Promatrajući ukupne rashode vidljivo je da se na razred Rashodi poslovanja u 2024.g. odnosi 92,74% planiranih sredstava, odnosno u 2025.g. 90,30% te u 2026.g. 91,68%, dok se na razred Rashodi za nabavu nefinancijske imovine u 2024.g. odnosi 7,26% planiranih sredstava, odnosno u 2025.g. 9,70% te u 2026.g. 8,32%.

Najveći udio rashoda u ukupno planiranim rashodima odnosi se na skupinu 31 Rashodi za zaposlene od 69% do 65% gdje su osigurana sredstava za isplatu plaća zaposlenika, ostalih rashoda za zaposlene (sukladno odredbama Kolektivnog ugovora za državne službenike i namještenike) te obvezne doprinose.

Također skupina 32 Materijalni rashodi u ukupno planiranim rashodima zastupljena je s postotkom od 24% do 22%, gdje su planirana sredstva za redovno funkcioniranje službe, odnosno za pokriće režijskih troškova, naknada za troškove zaposlenih, nabave materijala i sirovina (namirnice), zakupnina i najamnina, usluga tekućeg i investicijsko održavanja, komunalnih usluga, troškova izdavanja službenih isprava i dr.

Rashodi za nabavu nefinancijske imovine čine udio od 10% do 7% u odnosu na ukupno planirane rashode, isti se najvećim dijelom odnose na nabavu uredske opreme, namještaja, komunikacijske i informatičke opreme, policijske opreme, vozila i dr. kao i dodatna ulaganja na građevinskim objektima. Rashodi za nabavu nefinancijske imovine najvećim dijelom se financiraju iz sredstava EU.



Promatrajući rashode poslovanja prema izvorima financiranja vidljivo je da se na proračunska sredstva odnosi 89% plana u 2024.g. odnosno 84% u 2025.g. te 88% 2026.g.

Od ostalih izvora financiranja najviše su zastupljeni prihodi od Fondova EU (izvor 56) te Ostalih programa EU (izvor 57), kojima se financiraju rashodi nabave i održavanja opreme, energetska obnova zgrada, saniranje posljedica od potresa, razminiranje, opremanje sustava civilne zaštite za otklanjanje posljedica katastrofa i dr.

**PRIJENOS SREDSTAVA IZ PRETHODNE I U SLJEDEĆU GODINU**

Prijenos sredstava iz 2023.g. u 2024.g. (donos) planiran je u iznosu od 14,9 milijuna eura, uglavnom se odnosi na prihode od posebnih propisa (izvor 43) u iznosu od 10,8 milijuna eura a koji će biti utrošeni za provedbu Nacionalnog plana sigurnosti cestovnog prometa. S izvora 51 - pomoći od institucija i tijela EU planiran je donos u iznosu od 3,4 milijuna eura za EU projekte koji je bili u nadležnosti Državne uprave za zaštitu i spašavanje (prije spajanja s MUP-om). Također planiran je i prijenos od 0,4 milijun eura s izvora 31 - vlastiti prihodi od prihoda restorana i kantina koji služi za pokriće troškova nabave namirnica kao i prijenos od 0,3 milijuna eura s izvora 52 ostale pomoći.

Prijenos sredstava iz 2024.g. u 2025.g. (odnos) planiran je u iznosu od 11,4 milijuna eura gdje se uglavnom radi o prihodu s izvora 43 u iznosu od 10,8 milijuna eura vezano uz projekte Nacionalnog plana sigurnosti cestovnog prometa. . S izvora 51 - pomoći od institucija i tijela EU planiran je odnos u iznosu od 0,4 milijuna eura za EU projekte. Također planiran je i odnos s izvora 52 ostale pomoći u iznosu od 0,2 milijuna eura kao i 0,1 milijun eura s izvora 31 od prihoda restorana i kantina.

Odnos sredstava iz 2025.g. odnosno donos u 2026.g. planiran je u iznosu od 7,9 milijuna eura te se odnosi na istu skupinu namjenskih prihoda.

Odnos sredstava iz 2026.g. planiran je u iznosu od 7,0 milijuna eura.

**UKUPNE I DOSPJELE OBVEZE**

Stanje ukupnih obveza na dan 31.12.2022. iznosilo je 97.361.906 eura te je stanje dospjelih obveza na dan 31.12.2022. iznosilo 1.404.478 eura.

Stanje ukupnih obveza na dan 30.06.2023. iznosilo je 88.069.705 eura te je stanje dospjelih obveza na dan 30.06.2023. iznosilo 1.863.121 eura.